ఇంజనీరింగ్ కళాశాలలకు కేంద్రం మార్గదర్శకాలు న్యూఢిల్లీ, ఏప్రిల్ 10: ఇంజనీరింగ్ కళాశాలలు ఇకపై ఏడాదికోసారి కరిక్యులమ్లో తప్పనిసరిగా సవరణలు చేపట్టాలని కేంద్ర ప్రభుత్వం స్పష్టంచేసింది. ఇండస్ట్రీ కన్సల్టేషన్ కమిటీ(ఐసీసీ) ద్వారా అఖిల భారత సాంకేతికవిద్యామండలి (ఏఐసీటీఈ) ఏటా కళాశాలల్లో సబ్జెక్టుల వారీగా కరిక్యులమ్ పరీశీలించనుంది. లోక్సభలో ఓ ప్రశ్నకు సమాధానంగా కేంద్ర మానవ వనరులశాఖ సహాయమంత్రి మహేంద్రనాథ్ పాండే ఈ విషయం వెల్లడించారు. ‘‘ప్రతి అనుబంధ సాంకేతిక విశ్వవిద్యాలయం ఏటా సబ్జెక్టుల వారీగా ఇండస్ట్రీ కన్సల్టేషన్ కమిటీ (ఐసీసీ)ని ఏర్పాటుచేసి గత కరిక్యులమ్ను తప్పనిసరిగా పరీక్షించి అవసరమైన మార్పులు చేయాలి. వచ్చే విద్యా సంవత్సరంలో అందించే కోర్సులకు సంబంధించిన ప్రక్రియ ప్రతి సంవత్సరం డిసెంబరులో పూర్తిచేయాలి. అనుమతి కోసం దరఖాస్తు చేసుకునే ప్రతి సంస్థకూ ఈ ప్రక్రియ తప్పనిసరి.’’ అని ఆయన చెప్పారు. ఏఐసీటీఈ ఆమోదించిన ప్రమాణాల మేరకు అన్ని సాంకేతిక సంస్థలూ జీతభత్యాలు అమలుచేయాలని స్పష్టంచేశారు.
injaneering kalaasaalalaku kendram maargadarsakaalu newdhilly, epril 10: injaneering kalaasaalalu ikapai edaadikosari karikyulamlo tappanisarigaa savaranalu chepattalani kendra prabhutvam spashtamchesindi. industry consaltation commity(icc) dwara akhila bhaarata saanketikavidyaamandali (aicta) eta kalaasaalallo sabjektula vaareegaa karikyulam pareeseelinchanundi. loksabhalo oo prasnaku samaadhaanamgaa kendra manava vanarulasakha sahayamantri mahendranath pande ee vishayam velladinchaaru. ‘‘prati anubandha saanketika vishwavidyaalayam eta sabjektula vaareegaa industry consaltation commity (icc)ni erpatuchesi gatha karikyulamnu tappanisarigaa pareekshinchi avasaramaina maarpulu cheyali. vache vidya samvatsaramlo andinche korsulaku sambandhinchina prakriya prati samvatsaram decemberulo poorticheyaali. anumati kosam darakhastu chesukune prati samsthakuu ee prakriya tappanisari.’’ ani aayana cheppaaru. aicta aamodinchina pramaanaala meraku anni saanketika samsthaluu jeetabhatyaalu amalucheyaalani spashtamchaesaaru.